FELHÍVÁS

**A Tatabányai Tankerületi Központ fenntartásában működő általános iskolákba történő beíratásra**

|  |
| --- |
| Értesítjük a tisztelt szülőket, hogy a 2019/2020. tanévre történő általános iskolai beíratásra az alábbi időpontokban kerül sor:**2019. április 11. (csütörtök) 8.00 órától 19.00 óráig****2019. április 12. (péntek) 8.00 órától 18.00 óráig**Tanköteles korú gyermekét a szülő köteles a lakóhelye, ennek hiányában tartózkodási helye szerinti illetékes vagy a választott iskola első évfolyamára beíratni.**Az első évfolyamra történő beíratáskor be kell mutatni:*** **a gyermek születési anyakönyvi kivonatát vagy személyazonosító igazolványát**
* **a gyermek nevére kiállított lakcímet igazoló hatósági igazolványt (lakcímkártyát) és TAJ kártyát**
* **a gyermek óvodai szakvéleményét és amennyiben rendelkezésre áll, a Pedagógiai Szakszolgálat által kiadott szakvéleményt,**
* **a nyilatkozatot a törvényes képviseletről valamint a szülő(k) személyazonosító igazolványát.**

A 2019/2020. tanévre történő beiratkozás során első alkalommal lehetőség nyílik elektronikus úton, előzetesen benyújtani a jelentkezést, melynek eredményeképpen jelentősen csökken az ügyintézés ideje.**A beiratkozás napján a megjelenés kötelező, ekkor történik meg a hivatalos okmányon lévő adatok ellenőrzése, és a kötelező dokumentumok benyújtása.**Az intézmények honlapján, egyéb webes felületén található az elektronikus jelentkezéssel kapcsolatos tájékoztatás.Online regisztrációs felület:<https://eugyintezes.e-kreta.hu/kezdolap>A felvételről első fokon az iskola igazgatója dönt, elutasítás esetén a Tatabányai Tankerületi Központ igazgatója hivatott a felülbírálati kérelmet elbírálni. A felülbírálati kérelmet a Tatabányai Tankerületi Központ igazgatója részére kell címezni, és az elutasító határozatot kiadó intézmény igazgatójához kell benyújtani.A tankötelezettség külföldön történő teljesítését a lakóhely, ennek hiányában tartózkodási hely szerint illetékes Járási Hivatal felé kell jelezni. **Vereckei Judit** tankerületi igazgató |